NOK ลดเที่ยวบิน! สอดคล้องรัฐจำกัดเดินทาง หลังโควิดระบาดหนัก
NOK ปรับลดเที่ยวบินตามความจำเป็น หลังรัฐขอความร่วมมือจำกัดเคลื่อนย้ายบุคคล เพื่อให้สอดคล้องกับสถานการณ์ปัจจุบันที่เกิดการแพร่ระบาดของโควิด-19 แต่บริษัทยังมีมาตรการที่เป็นไปตามมาตรฐานทางสาธารณสุขในการป้องกันและรักษาความสะอาดผู้โดยสารและพนักงานอย่างดี
19 ก.ค. 2564

บริษัท สายการบินนกแอร์ จำกัด (มหาชน) หรือ NOK เปิดเผยว่า ตามที่รัฐบาลออกมาตรการขอความร่วมมือในการจำกัดการเคลื่อนย้ายบุคคลเนื่องด้วยสถานการณ์การแพร่ระบาดของโรคโควิด-19 ในปัจจุบัน บริษัทฯตระหนักดีถึงความจำเป็นในการเดินทางของผู้โดยสารบางคนจึงใช้วิธีการปรับลดจำนวนเที่ยวบินลงเพื่อให้สอดคล้องกับสถานการณ์ปัจจุบันแต่อยู่ในระดับที่เพียงพอต่อการเดินทางที่จำเป็นดังที่บริษัทได้อยู่เคียงข้างคนไทยเสมอมา นอกจากนี้บริษัทฯยังมีมาตรการที่เป็นไปตามมาตรฐานทางสาธารณสุขในการป้องกันและรักษาความสะอาดให้แก่ทั้งผู้โดยสารและพนักงานในบริษัทเป็นอย่างดี
 
 